બનાવની પ્રાપ્ત ઘટનાસ્થળની વિગતો અનુસાર દહેજ સેઝમાં આવેલી રાલીઝ કંપનીમાં શનિવારે સવારે 11 વાગ્યાના અરસામાં મોટા ધડાકા સાથે પીળા રંગના ધુમાડા નીકળવા લાગ્યાં હતાં. કંપનીમાં કામ કરતાં કર્મચારીઓ બહાર દોડી આવતાં તેમનો બચાવ થયો હતો. અડધો કલાક સુધી વાતાવરણમાં ધુમાડાને કારણે આસપાસ રહેતાં લોકોમાં ભય ફેલાયો હતો. ઘટનાની જાણ થતાં જીપીસીબી, ફેકટરી એન્ડ સેફટી હેલ્થ સહિતના વિભાગોના અધિકારીઓ દહેજ ખાતે દોડી ગયાં હતાં અને તપાસ શરૂ કરી હતી.